kardosdrur/scandi-wiki huggingface dataset:
Daisy Diamond

Daisy diamond er en dansk dramafilm fra 2007, instrueret af Simon Staho, der også har skrevet manuskriptet med Peter Asmussen. Filmen handler om Anna, en ung, svensk enlig mor, der flytter til Danmark for at blive skuespiller. Filmen er optaget i Brøndby Strand.

Medvirkende
Noomi Rapace
Thure Lindhardt
Benedikte Hansen
Morten Kirkskov
Lotte Andersen
Laura Drasbæk
Stine Stengade
Sofie Gråbøl
Christian Tafdrup
Lærke Winther Andersen
Trine Dyrholm
Dejan Cukic
David Dencik
Maria Rossing
Thomas Voss

Eksterne henvisninger
 

Danske film fra 2007
Dramafilm fra Danmark
Dansksprogede film
Film fra Danmark (administrationskategori)
Himlen falder

Himlen falder er en dansk dramafilm fra 2009, instrueret af Manyar Parwani, der også har skrevet manuskriptet. Filmen er inspireret af Tønder-sagen.

Handling 

Sara blev fjernet fra sin familie som 11-årig og anbragt i en plejefamilie. Nu, som 28-årig, får hun nyheden om at hendes biologiske mor er død. Trods en modvilje mod at grave i sin uforløste fortid rejser hun til Fyn for at deltage i begravelsen og se sin storebror, Danni, som hun havde et tæt forhold til som barn. Sara opdager hurtigt, at både Danni og hendes far, Kjeld ikke kan genkende hende, og hun vælger at tie om sin identitet. Hendes plan om blot at se sin bror og tage tilbage til København ændrer sig, da hun opdager, at hun har to små søstre. Hun begynder at overvåge farens hus, og langsomt afdækkes nogle frygtelige begivenheder, der trækker deres spor tilbage til Saras barndom. Himlen Falder handler om at gøre op med sin fortid og rejse sig fra støvet. Filmen er inspireret af Tønder-sagen.

Medvirkende 
 Mille Lehfeldt
 Kirsten Olesen
 Dick Kaysø
 Kristian Halken
 Michael Grønnemose
 Sarah Boberg

Noter

Eksterne Henvisninger 

Danske film fra 2009
Dramafilm fra Danmark
Johann Michael Sailer

Johann Michael Sailer (født 17. november 1751 i Aresing i Øvrebayern, død 20. maj 1832) var en tysk romersk-katolsk gejstlig.

Sailer hørte til Bayerns betydeligste kirkemænd i sin tid og udøvede både ved sit åndfulde forfatterskab og ved sin noble og elskværdige personlighed en indflydelse, som gik langt ud over landets grænser og også ud over den romersk-katolske kirkes grænser. Mænd som Diepenbrock, Jacobi, Schelling, Lavater og Steffens stod Sailer i nær berøring med. Sailer havde fået en omhyggelig uddannelse, og ikke på det teologiske område alene. I 1770 gik han ind i jesuiterordenen, men denne blev ophævet tre år efter. I 1775 blev han
præsteviet, og 1780 blev han professor ved universitetet i Ingolstadt, hvorfra han snart forflyttedes til Dillingen. Her virkede han til 1794, men blev så pludselig afskediget, fordi det hed sig, at han var tilhænger af Illuminatordenen og af en overspændt mystik. Dette var dog urigtigt, og 1799 blev han på ny professor, først i Ingolstadt og et år efter i Landshut. Sailer holdt forelæsninger over dogmatikken, og han stillede sig som den rådende rationalismes bestemte modstander uden dog samtidig at være ultrakonfessionel. Fra alle kanter samlede der sig studerende om ham, og han vakte opmærksomhed også hos de regerende, således at ærkesbispestolen i Köln blev ham tilbudt af det preussiske ministerium 1818. Han afslog imidlertid tilbuddet. I 1829 modtog han derimod kaldelsen til biskop i Regensburg, og her virkede han til sin død. Sailers samlede skrifter er udgivne i Sulzbach 1830 ff.

Kilder 

 

Biskopper fra Tyskland
Katolske biskopper
Teologer fra Tyskland
Tyskere i 1700-tallet
Tyskere i 1800-tallet
Jean-Philippe Gatien

Jean-Philippe Gatien (født 16. oktober 1968 i Alès, Frankrig) er en tidligere fransk bordtennisspiller.

Han deltog ved fire olympiske lege gennem karrieren, fra 1988 til 2000. Den bedste præstation kom ved OL i 1992 i Barcelona, hvor han vandt en sølvmedalje i singlerækkerne, efter finalenederlag til svenske Jan-Ove Waldner. Ved 2000-legene i Sydney vandt han bronze i double sammen med Patrick Chila.

Han vandt desuden VM i bordtennis i 1993 og blev 13 gange fransk mester. Han var venstrehåndsspiller, og hans præstationer rangerer ham som den mest succesfulde franske bordtennisspiller i historien.

OL-resultater 
 1992:  Sølv i singlerækkerne
 2000:  Bronze i doublerækkerne (med Patrich Chila)

Eksterne henvisninger 

Bordtennisspillere fra Frankrig
Paul Yashigoro Taguchi

Paul Yashigoro Taguchi (20. juli 1902 i Shittsu i Japan – 23. februar 1978 i Osaka) var en af Den katolske kirkes kardinaler og ærkebiskop af Osaka. Han blev udnævnt til kardinal i 1973 af pave Paul VI. 

Kardinaler fra Japan
Katolske biskopper
Ærkebiskopper
Domenico Messina

Domenico Messina (født 12. august 1962 i Cava de' Tirreni) er en italiensk fodbolddommer. Messina har aldrig dømt EM eller VM, men han har dømt 12 kampe i Mesterligaen og 8 kampe i UEFA-cupen.

Kilder 

Fodbolddommere fra Italien
Jörgen Persson

Jörgen Persson (født 22. april 1966 i Halmstad, Sverige) er en svensk bordtennisspiller.

Han har vundet seks VM-guldmedaljer gennem karrieren, heraf én (i 1991) i singlerækkerne og fem i holdturneringen. Derudover har han vundet fire sølv- og to bronzemedaljer. 

Persson har deltaget ved intet mindre end seks olympiske lege gennem karrieren, fra 1988 til 2008. Hans bedste præstationer er kommet ved henholdsvis OL i 2000 i Sydney og OL i 2008 i Beijing, hvor han begge gange sluttede som nummer 4.

Eksterne henvisninger 

Bordtennisspillere fra Sverige
Patrick Chila

Patrick Chila (født 27. november 1969 i Paris, Frankrig) er en fransk bordtennisspiller.

Han har deltaget ved hele fem olympiske lege gennem karrieren, fra 1992 til 2008. Den bedste præstation kom ved OL i 2000 i Sydney, hvor han vandt en bronzemedalje i doublerækkerne sammen med Jean-Philippe Gatien.

Chila har desuden fire gange, i 1998, 2003, 2007 og 2008 vundet det franske mesterskab i bordtennis.

OL-resultater 
 2000:  Bronze i doublerækkerne (med Jean-Philippe Gatien)

Eksterne henvisninger 

Bordtennisspillere fra Frankrig
Minik

Minik er et grønlandsk navn.

Bærere af navnet
 Minik Wallace – en inuit-dreng, som Robert Peary bragte til USA
 Prins Vincent – Kronprins Frederiks tredje barn, hvis fulde navn er Vincent Frederik Minik Alexander
 Minik Rosing – kendt dansk professor

Eksterne henvisninger 
 http://www.baby-navne.dk/drengenavne/m/Minik.html
 oqaasileriffik.gl: Grønlandske navne: Minik (Minik)
Fornavne
Minik Rosing

Minik Thorleif Rosing (født 2. februar 1957 i Nuuk, Grønland), er en verdenskendt grønlandsk geolog, der siden 2000 har været professor i geologi ved Københavns Universitet.

Han er søn af tegner og forfatter Jens Rosing og Dagny Rosing, født Nielsen. 

Minik Rosing har under analyse af isua-sediment fundet ud af, at fotosyntese fandt sted allerede for 3,7 milliarder år siden. 

Anerkendelser:
 Ebbe Muncks Hæderspris 2001
 Danmarks Geologipris 2008
 Rosenkjærprisen 2013
Tøger Seidenfaden-prisen 2014
 Rungstedlundprisen 2018, som hvert år tildeles en fremtrædende forfatter på Karen Blixens fødselsdag

Minik Rosing fungerede som en af togtlederne på Galathea 3-ekspeditionen fra dens start i 2006.

Referencer

Eksterne henvisninger 
 geologi.snm.ku.dk: Minik Thorleif Rosing
 05/03/2008, forsker.net: Landet som livet skabte  Citat: "...Granit og dermed kontinenterne kunne altså kun dannes på grund af livets opståen...Som Rosing selv påpeger er teorien dog endnu ikke tilstrækkelig underbygget...Det er dog tankevækkende at granit, ligesom livet selv, kun kendes fra en eneste klode – Jorden..."
 Video: Videnskabdk: Minik Rosing
 Minik Rosing på Origins 2011 kongressen  (English)

Personer fra Nuuk
Geologer fra Danmark
Professorer fra Københavns Universitet
Faglitterære forfattere fra Danmark
Medlemmer af Videnskabernes Selskab
Dansksprogede forfattere fra Danmark
Modtagere af Rosenkjærprisen
Personer i Kraks Blå Bog
Modtagere af Amalienborg-prisen
Modtagere af Nersornaat i sølv
Ivalo

Ivalo er et grønlandsk navn. Bærere af navnet:
 Prinsesse Josephine – Kronprins Frederiks fjerde barn, hvis fulde navn er Josephine Sophia Ivalo Mathilda.
 Julie – sangerinde fra Grønland, hvis fulde navn er Julie Ivalo Broberg Berthelsen.
 Bebiane Ivalo Kreutzmann – dansk skuespillerinde med grønlandske aner, hvis fulde navn er Bebiane Ivalo Kreutzmann.

 Andet
 Ivalo (by) – en by i Finland, i Laplands len

Eksterne henvisninger 
navnebetydning.dk: Ivalo
oqaasileriffik.gl: Ivalu (Ivalo)

Navne
SkoleIntra

SkoleIntra er en digital samarbejds- og læringsplatform udviklet til skoleverdenen. Firmaet, der står bag SkoleIntra, er Itslearning.

SkoleIntra er modulopbygget og består bl.a. af følgende dele:

 PersonaleIntra – et lukket intranet for skolens medarbejdere, hvor de finder vigtige oplysninger, ressourcer og værktøjer.
 ElevIntra – elevernes portal til information om undervisningen samt en række pædagogiske elementer. 
 ForældreIntra – informations- og kommunikationssystem mellem skole og hjem.
 Skoleporten – skolens officielle hjemmeside og ansigt ud mod offentligheden.
InfoKiosk – bruges til at vise information som f.eks. dagens aktiviteter, nyheder og skemaændringer på skolens informationsskærme.
SMS-modul – giver mulighed for at sende SMS'er til forældre, lærere og elever.

Referencer

Eksterne henvisninger 
Skolesoft.dk, SkoleIntra og stifterne (fra skoleintra.dk) 
Officiel blog om SkoleIntra/Skolesoft.dk

Sociale netværk
Undervisningsmaterialer
Jan Wegereef

Jan Willem Wegereef (født 17. januar 1962) er en tidligere hollandsk fodbolddommer. Han dømte internationalt under det internationale fodboldforbund FIFA fra 1992 til 2007, hvor han faldte for aldersgræsen på 45 år for internationale dommere. Han var placeret i den europæiske dommergruppe som Elite Category-dommer. Han deltog ved VM-slutrunden i 2002, hvor det blev til en enkelt kamp.

Karriere

VM 2002 
  –   3-3.

Kampe med danske hold 
 Den 24. april 1996: Venskabskamp:  –  2-0.
 Den 31. juli 1996: Semifinale i Intertoto cuppen: Silkeborg – Ural Yekaterinburg 0-1.
 Den 5. september 2001: Kvalifikation til VM 2002:  –  0-2.
 Den 30. november 2005: UEFA Cuppen gruppespillet: Brøndby – Espanyol 1-1.
 Den 17. oktober 2006: Champions League: Manchester United – FC København 3-0.
 Den 19. december 2007: UEFA Cuppen gruppespillet: Hapoel Tel-Aviv – AaB 1-3.

Referencer 
Biografi 
Kampoversigt 

Fodbolddommere fra Holland
Dommere i VM i fodbold 2002
Dommere i UEFA Champions League
Vincent

Vincent (kort bl.a. Vince, Vinnie, Vin) kan både være et drengenavn og et efternavn. Den franske og spanske udgave af navnet er Vicente, alle er afledninger af det latinske navn Vincentius. Navnet betyder "at erobre", fra det latinske "vincere". Ca. 450 drenge/mænd hedder Vincent til fornavn i Danmark i 2011.

Forkortelserne Vinnie og Vin bruges også som pigenavne, hvor de er forkortelser af Vinifred.

Kendte personer med navnet

Fornavn 
 Sankt Vincent, katolsk helgen, der har dansk navnedag den 22. januar
 Vincent Frederik Minik Alexander, dansk prins.
 Mike "Vincent" Jones, amerikansk wrestler.
 Vincent van Gogh, hollandsk maler.
 Vincents Lerche, dansk hofembedsmand og godsejer.
 Vincent F. Hendricks, dansk filosof og professor.
 Vince Vaughn, amerikansk skuespiller.
 Vinnie Jones, walisisk fodboldspiller og skuespiller.
 Vin Diesel, amerikansk skuespiller.

Efternavn 

 Edgar Vincent, engelsk statsmand.
 François-André Vincent, fransk maler.
 Gene Vincent, amerikansk musiker.

Steder med navnet 
 Saint Vincent og Grenadinerne
 Saint Vincent
 Estadio Vicente Calderón
 São Vicente, Kap Verde
i Australien
 Vincent, Vestaustralien
 Vincent, Queensland
i Europa
 Kap Sankt Vincent i Portugal
i USA
 Vincent, Alabama
 Vincent, Californien

Navnet anvendt i fiktion 
 Vincent (sang), sang af Don McLean om Vincent van Gogh
 Vincent (1982 film) - film fra 1982

Kilder 

Drengenavne
Stednavne
Manuel Díaz Vega

Manuel Díaz Vega (født 1. september 1954) er en tidligere en fodbolddommer fra Spanien. Han dømte internationalt under det internationale fodboldforbund, FIFA, fra 1991 til 1999, hvor han afsluttede sin karriere da han faldt for aldersgrænsen på 45 år for internationale dommere.
Han dømte finalen i Champions League i 1996 mellem Juventus og Ajax Amsterdam. En kamp som Juventus vandt efter straffesparkskonkurrence.

Se også 
Liste over fodbolddommere der har dømt Champions League-finalen

Referencer 
Biografi 
Kampoversigt 

Fodbolddommere fra Spanien
Dommere i VM i fodbold 1994
Dommere i UEFA Champions League
Ion Crăciunescu

Ion Crăciunescu (født 27. september 1950) er en tidligere en fodbolddommer fra Rumænien. Han dømte internationalt under det internationale fodboldforbund, FIFA, fra 1984 til 1995, hvor han afsluttede sin karriere da han faldt for aldersgrænsen på 45 år for internationale dommere.
Inden han afsluttede sin karriere nåede han at dømme finalen i Champions League i 1995 mellem Ajax Amsterdam og AC Milan. En kamp som Ajax vandt 1-0.

Kampe med danske hold 
 Den 6. december 1995: Champions League gruppespillet: AaB – Porto 2-2.

Se også 
Liste over fodbolddommere der har dømt Champions League-finalen

Referencer 
Biografi 
Kampoversigt 

Fodbolddommere fra Rumænien
Katrine Bille

Katrine Bille-Grønning (født 27. februar 1989 i Helsingør) er dansk tv-vært, sangerinde og forfatter, og uddannet tv-tilrettelægger hos Danmarks Medie- og Journalisthøjskole. Hun er opvokset i Kvistgård i Nordsjælland. Hun blev ansat ved Danmarks Radio i 2009. Hun har medvirket i 58 afsnit af Lille Nørd 2009-2011 og 2 sæsoner af Ramasjang-programmet "Luk op, Luk i" 2017-2019. Katrine Bille har også medvirket i Cirkus Summarum i 2010 og 2012.

Katrine Bille udgav i 2013 sit første soloalbum for børn "Fugle Flyver Frit" hos musikselskabet ArtPeople.
I 2021 udgav hun sit seneste album “Jorden rundt med Katrine”, med sange fra hele verden, inspireret af hendes egen jordomrejse. Til albummet hører Katrines debutbog af samme navn, udgivet hos Gyldendal i april 2021.
Hun har udgivet yderligere fire børnealbums i DR-regi.

Eksterne henvisninger 
 
 

Tv-værter fra Danmark
Sangere fra Danmark
Steffen Fetzner

Steffen Fetzner (født 17. august 1968 i Karlsruhe, Vesttyskland) er en tysk tidligere bordtennisspiller.

Sportskarriere 
Han deltog ved tre olympiske lege gennem karrieren, første gang i 1988 i Seoul, hvor han sammen med Jörg Roßkopf stillede op i herredouble for Vesttyskland. De blev nummer tre i deres indledende gruppe, hvilket ikke var nok til at kvalificere til kvartfinalen. 

Året efter opnåede parret deres bedste resultat nogensinde, da de højst overraskende blev verdensmestre. I kvartfinalen besejrede de Andrzej Gubba (Polen) og Jean-Philippe Gatien (Frankrig), derpå i semifinalen kineserne Chen Longcan og Wei Quingguang, inden de i finalen sejrede med 21-18, 21-17, 21-19 over Zoran Kalinić (Jugoslavien) og Leszek Kucharski (Polen).

Fetzner og Roßkopf var igen med ved OL 1992, der blev afholdt i Barcelona, denne gang for det forenede Tyskland, og de vandt her deres indledende pulje og var dermed klar til kvartfinalen. Her besejrede de et serbisk par, hvorpå de i semifinalen vandt over sydkoreanerne Gang Hui-Chan og Lee Cheol-Seung, mens de i finalen tabte i fem sæt til kineserne Lu Lin og Wang Tao og dermed vandt sølv, deres næstbedste internationale resultat. Ved samme OL stillede Fetzner også op i single, men efter at have vundet sin kvalifikationspulje tabte han derpå i første runde (ottendedelsfinalen) til svenske Jörgen Persson og var ude af turneringen.

Fetzner og Roßkopfs sidste sidste OL sammen blev OL 1996 i Atlanta. Her vandt de igen deres indledende pulje og besejrede derpå et fransk par i kvartfinalen, inden de i semifinalen tabte til Lu og Wang, som de også tabte til i OL-finalen i 1992. Denne gang blev der spillet en kamp om bronzemedaljen, og her tabte de to tyskere til Lee Cheol-Seung og Yu Nam-Gyu fra Sydkorea, så de blev nummer fire.

Fetzner spillede i alt 206 landskampe for Tyskland og var der med til at vinde to VM-bronzemedaljer for hold (1993, 1997) samt to sølv- (1990, 2000) og to bronzemedaljer (1992, 1994) for hold ved EM. Han har desuden talrige medaljer fra det tyske mesterskab mellem 1984 og 1998.

Øvrige karriere 
Fetzner er nu produktmanager hos Donic, der producerer bordtennisudstyr.

I en periode var han vicepræsident i det tyske bordtennisforbund (2005-2007), og han havde desuden et par år som cheftræner på et sportsakademi i Doha, Qatar (2007-2010).

OL-resultater 
 1992:  Sølv i doublerækkerne (med Jörg Roßkopf)

Referencer

Eksterne henvisninger 

Bordtennisspillere fra Tyskland
Personer fra Karlsruhe
Deltagere for Vesttyskland ved sommer-OL 1988
Deltagere for Tyskland ved sommer-OL 1992
Deltagere for Tyskland ved sommer-OL 1996
Olympiske sølvmedaljevindere fra Tyskland
Erik Lindh

Erik Gunnar Lindh (født 24. maj 1964 i Kungsälv) er en tidligere svensk bordtennisspiller.

Erik Lindh var en verdensklassespiller i bordtennis, men han stod lidt i skyggen af Jan-Ove Waldner, Jörgen Persson og i mindre omfang Mikael Appelgren. 

Da bordtennis kom på det olympiske program i 1988 i Seoul var Lindh udtaget, og han stillede op i både single og herredouble. Bedst gik det for ham i single, hvor han indledte med at vinde sin gruppe ved at sejre i alle syv matcher. I ottendedelsfinalen vandt han 3-0 over japaneren Seiji Ono, hvorpå han i kvartfinalen slog den dobbelte verdensmester, kineseren Jiang Jialiang, med 3-1. I semifinalen tabte han koreaneren Yu Nam-Gyu med 3-0, men han vandt kampen om tredjepladsen med 3-0 over ungareren Tibor Klampár og sikrede sig dermed bronzemedaljen. I double spillede han sammen med Jörgen Persson, og parret blev nummer to i deres indledende pulje med seks ud af syv sejre. I kvartfinalen tabte de til koreanerne Yu Nam-Gyu og An Jae-Hyeong med 3-0. I en ren svensk kamp om syvendepladsen vandt Lindh og Persson med 2-0 over Jan-Ove Waldner og Mikael Appelgren.

Ved OL 1992 i Barcelona deltog Lindh kun i herredouble, hvor han igen spillede sammen med Jörgen Persson. Parret vandt i indledende runde over et østrigsk par, men table til et sydkoreansk par, og da kun vinderne af puljen gik videre i turneringen, sluttede deres deltagelse her.

Lindh vandt desuden tre VM-holdguldmedaljer for Sverige (1989, 1991 og 1993) og fire EM-holdguldmedaljer for Sverige (1983, 1985, 1987 og 1995). Han vandt også to EM-guld i double (1986 og 1992) samt flere sølv- og bronzemedaljer ved EM og VM. Efter VM-holdguldet i 1989 var Erik Lindh med til at modtage Svenska Dagbladets guldmedalje.

OL-resultater 
 1988:  Bronze i singlerækken

Referencer

Eksterne henvisninger 

Bordtennisspillere fra Sverige
Deltagere for Sverige ved sommer-OL 1988
Deltagere for Sverige ved sommer-OL 1992
Olympiske bronzemedaljevindere fra Sverige
Ivan Horn

Ivan Sonne Horn (født 19. oktober 1949, død 8. juni 2017) var en dansk guitarist, der siden slutningen af 1960'erne spillede i en lang række danske orkestre. Ivan Horn spillede i det Cream-inspirerede band Blues Addicts, der nåede at udgive en enkelt LP. Efter opløsningen af Blues Addicts spillede Ivan Horn i flere omgange med C.V. Jørgensen, hvor han udover debutten, En stynet strejfer, medvirkede på de tre album, Carsten Valentin Jørgensen indspillede med den populære kvartet, der i folkemunde hed Det ganske lille band, og ud over Ivan Horn og Jørgensen, der begge spillede på guitar, oprindeligt talte bassisten Erik Falck og trommeslageren René Wulff. Siden kom henholdsvis guitarist Thomas Grue og tangentspiller og vokalist, Lotte Rømer, som også en overgang dannede par med Ivan Horn, med i bandet. Efter opløsningen fortsatte medlemmerne uden Jørgensen en kort overgang som CV Moto. Horn spillede også sammen med Lotte Rømer, Lone Kellerman, Rugsted & Kreutzfeldt m.fl. 

Han etablerede en kort overgang bandet Horn I/S, og var i en periode tilknyttet Led Zeppelin Jam.

Han skrev i 1990'erne musik til en række film- og tv-produktioner og medvirkede i Lone Scherfigs film Kajs fødselsdag.

Referencer

Eksterne henvisninger 
 Omtale på Det Virtuelle Musikbibliotek
 

Guitarister fra Danmark
Ethel Seymour

Ethel Seymour (1881 – 13. november 1963) var en britisk gymnast som deltog i de olympiske lege 1928 i Amsterdam.

Seymour vandt en bronzemedalje i gymnastik under sommer-OL 1928 i Amsterdam. Hun var med på det britiske hold som kom på en tredjeplads i multikamp for damer bagefter Nederlandene og Italien. Det var første gang at gymnastik for damer kom på det olympiske program. Holdkonkurrencen i multikamp for damer blev afviklet den 8. og 9. august 1928. Der var tolv gymnaster på hvert hold.

Gymnaster fra Storbritannien
Carol Hanisch

Carol Hanisch, født i Iowa, er en amerikansk forfatter og redaktør.

Hun er stifter af den feministiske bevægelse New York Radical Women af 1967.
Hanisch er uddannet i journalistik ved Drake University. Hun er især kendt for citatet om at 'det personlige er politisk', omend hun senere har sagt, at det var redaktørerne og ikke hende selv, der tilføjede citatet i et notat.

Referencer

Eksterne henvisninger 
 Forfatterens egen hjemmeside
 Amerikansk historisk biografi 

Essayister fra USA
Feminister fra USA
Journalister fra USA
Kvindelige forfattere i det 20. århundrede
Ryan Brathwaite

Ryan Brathwaite (født 6. juni 1988 i Bridgetown) er en barbadisk atlet som konkurrerer i hækkeløb.

Brathwaite deltog under VM 2007 i Osaka, men gik ikke videre fra semifinalen i 110 meter hækkeløb. Også under Sommer-OL 2008 blev han slået ud i semifinalen.

Ved VM 2009 var finalen på forhånd åben, fordi den Dayron Robles skadede sig i semifinalen. I finalen vandt Brathwaite guld og fik samtidig sat en ny barbadisk rekord på 13,14 sekunder. Sejrsmarginen var en hundrededel til sølvvinderen Terrence Trammell.

Personlig rekorder 
 110 meter hæk – 13,14 sekunder

Links 
 Profil hos IAAF

Atleter fra Barbados
Lasse Aagaard (komponist, født 1967)

Lasse Aagaard (født 31. maj 1967) er en dansk komponist og tekstforfatter, som i 1985 dannede komikergruppen Onkel Dum & Bananerne sammen med Thomas Høg, Sune Svanekier og Jens Korse.

Fra 1994 til 2005 har Lasse Aagaard skrevet flere musicals, bl.a. 1212 Vejen til Jerusalem, Blod og Ære, Sidste Chance og Von Scholten – alle skrevet i samarbejde med Thomas Høg og Sune Svanekier. Sidstnævnte blev instrueret af Waage Sandø og havde premiere på Folketeatret i 2010 og spillede både der og på turné. Von Scholten modtog prisen som året turnéforestilling 2010.

Igen sammen med Svanekier og Høg skrev Aagaard i 2012 musicalversionen af Skammerens Datter. Forestillingen havde premiere på Østre Gasværk Teater den 30. august 2012.

I 2013 skrev Høg, Aagaard og Svanekier Skammerens Datter 2, også til Østre Gasværk Teater. De to forestillinger har solgt over 130.000 billetter.

I 2016 skrev Høg, Aagaard og Svanekier musicaludgaven af Jordens søjler (Ken Follett ) til Østre Gasværk Teater.

I 2017 skrev Høg, Aagaard og Svanekier Vildheks (Lene Kaaberbøl) til Østre Gasværk Teater.

Høg, Aagaard og Svanekier arbejder på en musicalversion af Den Evige Ild af Ken Follett, som vil få premiere på Bellevue Teatret i 2019.

Udenfor musical- og teaterområdet, har Aagaard en uddannelse som lærer fra N. Zahles Seminarium og arbejder til dagligt i Kongens Lyngby på Lundtofte Skole.

Kilder

Eksterne henvisninger 
 
 Personlig hjemmeside

Komikere fra Danmark
Komponister fra Danmark
Yusuf Saad Kamel

Yusuf Saad Kamel, (arabisk:يوسف سعد كامل født 29. marts 1983, som Gregory Konchellah i Narok i Kenya) er en atlet som repræsenterede Bahrain i Mellemdistanceløb. Kamal er søn til den tidligere verdensmester i 800 meter Billy Konchellah.

Kamel deltog ved Sommer-OL 2004, men blev slået ud i begyndelsen. Hans store gennembrud kom under World Athletics Final samme år i Monaco, hvor han vandt guld i disciplinen 800 meter. Ved VM lykkedes det ikke for ham både i 2005 i Helsingfors og i 2007 i Osaka hvor han kom igennem finalen. I 2007 vandt han guld under World Athletics Final i Stuttgart. Ved Indendørs-VM i atletik i Valencia 2008 vandt han en bronzemedalje.

Han deltog ved OL 2008 i Beijing, hvor han endte på en femteplads i 800 meterløb. Bedre gik det under VM 2009 i Berlin, hvor han vandt guld i disciplinen 1500-meter-løb, med tiden 3.35,93.

Personlige rekorder 
 800 meter – 1.42,79 sekunder
 1.500 meter – 3.31,56 sekunder

Mellemdistanceløbere fra Bahrain
Mellemdistanceløbere fra Kenya